钦定古今图书集成/历象汇编/历法典/第068卷 > 图
## 钦定古今图书集成/历象汇编/历法典/第068卷 > 图

上测太阳未到高庳之两极则火星岁圈半径大小未定用以成表宜先定大小两极之较如图乙丙丁戊为太阳小轮

日躔历指用不同心圈以齐太阳盈缩之行然亦可用小轮之图盖所得之均数无二今借用

以详火星之行

乙为其最高，丁为最高冲，丙戊为中距之两处
上第一测火星在本天最高，免本天之差，太阳在中
距，用上数算，得太阳距最高冲。丁为八十度五十八
分，丁己弧也。其正弦己庚，其馀弦庚甲。

第二测火星亦在本天最高，近太阳距最低丁为十
五度十一分，丁辛弧也。作辛癸、辛壬两正馀弦线，庚
癸线为太阳距最低两处两馀弦之较。〈用表查丁辛丁己两弧之
馀弦相减为庚癸数〉为八○八○八三六○。〈全数为千万〉用三率法，
庚癸某数，得八九五。〈上一二测岁圈半径之差〉乙丁全径。〈太阳高低两较
之界〉若干算，得二二一五，乃火星岁圈大小由太阳行
之较数也。〈火星本天半径为十万〉

若用第三四两测火星在最高之冲，因右法得二四
一五两，数差二百分。平分之，以加于小，减于大，得二
三一五。然须再用别测末得二三五，方可作准，用以
为算。

火星在本天，高低受太阳之变，今置太阳距地等处
而免其差，火星因本圈亦有岁圈半径大小之变，试
举一二征之。

上第一测太阳在中距地之处。〈娵訾二十七度约为高低之中〉岁圈
半径得六六五八六，第三测太阳亦在中距之处。

寿星宫十二度，距最高九十六度第一测未到九十九度，其差微。

岁圈半径为六四○七七。两数相减，差二五○九。乃
第一测火星在本天最高处之近。当时最高在鹑尾
宫，初星在鹑火。第三测为远星，在星纪宫十八度。此
于最高近远，乃为大小差之根。

因前法求大差。〈用多测相比算定末所得〉为千万分之二五八五
○。〈乙壬全数也〉若并太阳与火星两差相比，约其子母数，
得十一与十，则繇本天者为大，从太阳者为小。

算火星岁圈半径盈缩表第九。

用前图乙丁。〈全径〉得大差。〈从太阳为二三五○○从本天为二五八五○〉乙戊
丁丙为引数之圈，设乙戊己某弧，求其馀线。乙庚日
乙甲丁全径，得大差某数，今乙庚某数得若干，从乙
最高点隔一度求其馀弦。用三率法，排表如左。
表用省文，但书从太阳之差。其从本天者，用比例法，
乃十与十一初列先得数，又下一位再列并之，得本
天之差。查表时若有单度有分者，则用中比例。

用法

设太阳实引数。〈距最高度分〉入本宫本度分对行得数。

先以比例法取双度外单度分秒之数。

《列书》次以火星引数亦入表，得数以十一乘，以十而
一，所得两数并于岁圈极小半径之数，即六三○二
七五加之，得火星当时岁圈半径之数。

火星诸行率第十

火星最高行，一年，行一分十四秒五十二微。以百年
计之，行二度四分四十七秒三十二微，约千年行二
十度四十七分五十六秒三十微。

火星平行，一日行三十一分二十七秒。以百日计之，
行五十二度二十四分二十六秒；以一年三百六十
五日计之，为一百九十一度十七分○八秒。

火星满周天之行，以前二行计之，为六百八十六日
十九时。〈小时〉四十二分，十三秒。

《推算火星经度式》第十一。

其一，用三角形及前平行率，算火星经度全。假如
苐谷门人于总积六千三百二十六年，为万历四十
一年癸丑三月。〈西历〉二十五日寅正，测得火星体会合
于井宿第五星。〈在距星东北新表为第五〉当时此星经度，为鹑首
宫四度三十一分二十秒。

在历元前十五年，恒星之行六年为五分，则十五年计行十四分。于《新表》减之，得数。

黄纬度，为二度十一分北。〈本夜用多仪屡测无可疑〉
此时因《平行表》，得火星平行，距冬至二百一十七度
三十四分。〈顺天数在鹑火宫七度〉又距本天最高，为三百三十
八度二十七分四十秒，引数也。又求太阳实行，得降
娄宫十四度三十一分二十秒。又求其实距最高，得
二百七十八度四十二分。如上图。

甲为地心，作辛乙己太阳所行之圈。任作甲庚线，定
庚为太阳最高顺天数太阳实引数沿庚己乙弧到
乙，乙为太阳之体。又以乙为心，作壬丙丁圈，即火星
本轮也。又作丙乙线，乃火星高低之线。

先置庚，为太阳，最高在鹑首约六度，火星高在鹑。